Нехта з вялікіх, не помню ўжо прозвішча, сказаў, што маладосць – гейзер магчымасцяў. Мне здаецца, што гэта дакладна так. Пастаянныя спробы, неймаверны запал, энергічнасць, неапраўданая рызыка, упартасць – гэты рад адзнак маладой пары можна працягваць. У беларускім календары дат у апошнія выхадныя чэрвеня святкуецца Дзень моладзі. Навошта гэты дзень? Ці трэба рабіць акцэнт на маладым пакаленні? Ці вартая сучасная моладзь такой пашаны? Я за тое, каб гэты дзень быў. Таму што, банальна, колькі б чалавеку ні было гадоў, ён узгадвае сваю маладосць з настальгіяй, смакуючы ўспаміны. Да памяці прыйшлі кранальныя радкі, змешчаныя ў альтанцы завышанскага санаторыя “Алеся”. Нехта рамантычна напісаў свой запавет на ўсё жыццё